Tassew logħba interessanti li għal bosta kellha interess mhux biss kalċistiku iżda wkoll mill- iżjed storiku . Ix- xorti riedet li l- Angola , li kienet kolonja Afrikana tal- Portugiżi , tniedi l- ewwel dehra tagħha fit- Tazza tad- Dinja b' partita kontra l- eks- ħakkiema tagħha . L- Angoliżi ħarġu telliefa b' telfa minima , iżda żgur mhux b' rashom baxxuta . Il- Portugall ma setax kellhom bidu aħjar , iżda wara l- furja inizjali battew mhux ftit , u l- Angoliżi bdew bil- mod il- mod deħlin fil- partita , speċjalment fit- tieni taqsima . L- entużjażmu tal- partitarji Angoliżi wara tmiem il- partita wera ċar kemm dawn kienu kuntenti bid- dehra qalbiena tat- tim tagħhom . Dik l- eforija fakkritni fil- partitarji tat- Trinidad u Tabago li huma wkoll ferħu mhux ftit wara li t- tim tagħhom żamm fi dro lill- ġinġrin ħelwin ta' l- Iżvezja . Jien għoddni ħassni ħażin . Min jaf x' inhu ġej nhar il- Ħamis ! Ngħid is- sew , għal mument immaġinajt lill- Maltin fl- istess sitwazzjoni f' partita kontra t- tim nazzjonali Ingliż . Kważi kważi stajt nisma' lill- partitarji Ingliżi jinfexxu jsejħulna waiters waqt li aħna ngħajjruhom bastards . Din l- istorja jafha kważi kulħadd . Min għandu interess partikulari f' dik il- ġrajja , jista' jasal wasla sal- bini ta' l- Union Press fil- Marsa , fejn fil- kuridur ta' l- ewwel sular jista' jara mal- ħajt kartellun ġgantesk ta' l- ewwel faċċata tal- ħarġa tal- jum ta' wara tal- ġurnal l- orizzont . Inzerta li kemm il- prestazzjoni ta' l- Angoliżi u kemm ir- riżultat aħħari tal- partita , kienu bejn wieħed u ieħor l- istess bħal tal- logħba ta' ħbiberija storika li kienet intlagħbet fl- istadjum tal- Gżira . Illum dan sar jixbaħ lit- Teatru Rjali tal- Belt Valletta . Iżda minkejja li dan l- istadjum illum jinsab mitluq , f' dawk l- inħawi llum xorta għadek tara kalċaturi ta' kull età , daqs u nazzjon , u saħansitra ta' kull sess . Dawn issibhom jilgħabu bil- blalen u l- boċċi u jħabbtu mal- lasti bla heda minn fil- għodu sa fil- għaxija . Tassew m' għandhomx kwiet . Spiss nistaqsi lili nnifsi għala l- FA Maltija qatt ma inkludiet fil- kontinġent tagħha wħud minn dawn il- kalċaturi u esperti tekniċi . Minn hawn nagħmel appell lil Dr. Joe Mifsud biex jieħu nota u passi xierqa dwar dan li qiegħed ngħid , forsi ma tafux kif inżidu l- entużjażmu u ntejbu xi ftit il- livell ġenerali tal- futbol Malti . Lura għal- logħba ta' lbieraħ , nistgħu ngħidu li l- prestazzjoni ta' l- Angola kompliet tikkonferma kemm tassew tjieb il- futbol Afrikan , u wkoll , kemm dawn " il- qatta negri " la huma l- boloh u wisq anqas l- islavaġġ li wħud minn tant wissewna dwarhom . Lill- avversarji tagħhom l- Angoliżi tawhom battikata mhux ħażin , u forsi ma kienu jkunu serqu xejn kieku rnexxielhom iġibu l- iskors indaqs . Forsi l- Angola m' hux l- aqwa tim Afrikan tal- mument , iżda nħoss li għad nisimgħu iżjed dwarhom . Kollox ma' kollox it- timijiet Afrikani qegħdin juru logħob ta' livell għoli , speċjalment il- Kosta ta' l- Avorju li forsi kontra l- Arġentini kien ħaqqhom xi ftit aħjar . Ma niskanta xejn jekk f' dan it- turnew għad narawhom javvanzaw u saħansitra jeliminaw timijiet ferm iżjed kwotati , bħal ngħidu aħna , lil dawk li dan l- aħħar sirna nafuhom bħala tal- Juwropids . F' dan il- kuntest , kurjuż ħafna dwar x' se juruna l- lejla l- Gana kontra t- Taljani . Lil dawn ta' l- aħħar kulħadd jiftakarhom jitħabtu mhux ftit biex għelbu lin- Niġerja waqt l- edizzjoni tat- Tazza tad- Dinja li saret fl- Istati Uniti fl- 1994 . Iżda aktarx li f' dan is- sens , l- iżjed logħba inter - kontinetali memorabbli kienet il- kwarti tal- finali bejn l- Ingilterra u l- Kamerun ta' l- 1990 , meta għal xi ħin l- Afrikani saħansitra kienu b' gowl minn fuq wara li sa ftit qabel l- iskor kien jaqra 1 - 0 kontra tagħhom . Kellhom ikunu żewġ penalties fuq l- istrajker leġġendarju Gary Liniker li , kif kien xieraq , kienu salvaw lill- Ingliżi minn telfa sorprendenti . . . u lili minn bikja tassew kbira , li iżda mbagħad kelli nibkiha xorta waħda , wara dik il- qaħbeċ lotterija tal- penalties f' dik is- semi - finali memorabbli kontra l- Ġermanja tal- Punent . Hekk kif qiegħed nikteb din il- bloggata , ħarsti marret fuq id- DVD ta' dik il- logħba , li minkejja li ilni li xtrajtu xi xahar , għad ma sibtx qalb noqgħod nerġa' narah . Iżda dwar dik il- partita memorabbli , u r- repliki tagħha li segwew waqt partit eliminatorji oħrajn li ġew wara , forsi nikteb iżjed 'il quddiem . Għalissa ma fadalli xejn ħlief nawgurla lil sħabi l- partitarji Taljani " in boċċa al lupo , ! " Bloggata ta' L- Imżebbel - Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .